laion/Wikipedia-Exotic huggingface dataset:
אבי לוי (קצין)

אבי לוי הוא קצין צה"ל במילואים בדרגת אלוף-משנה, שימש בעבר מפקד גדוד רותם, ומפקד החטיבה הצפונית ברצועת עזה. עם גיוסו לצה"ל שובץ בחטיבת גבעתי. בגבעתי עבר לוי הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך שימש כמפקד פלוגה בחטיבה, ולאחר מכן כמפקד גדוד רותם והוביל אותו בלחימה בדרום לבנון ובעת מהומות מנהרת הכותל ברצועת עזה. לאחר מכן שימש כסגן מפקד חטיבת גבעתי. במהלך האינתיפאדה השנייה שימש כמפקד חטיבת הנגב ובמקביל כמפקד בסיס האימונים של פיקוד הדרום, והוביל את החטיבה במבצע חומת מגן. החטיבה בפיקודו איתרה כמויות גדולות של אמל”ח, ביצעה מעצרים של מבוקשים ולחמה נגד מחבלים פלסטינים, בהמשך כיהן כסגן מפקד אוגדת עזה, לאחר מכן פיקד על החטיבה הצפונית ברצועת עזה, והוביל אותה בלחימה ברצועת עזה בסדרת המבצעים "מגן קדמי" ובמבצע ימי תשובה. אמיר בוחבוט, ימי התשובה של צה"ל, nrg, ‏ 12.10.2005. אמיר בוחבוט, הצד האפל של הצלחת צה"ל, nrg, ‏ 17.10.2005. חן קוטס-בר, דרך כוכבו, באתר nrg‏, 24 באפריל 2005. אל"מ אבי לוי: הפלשתינים יכלו למנוע הפיגוע בקרני, באתר ערוץ 7, 16 בינואר 2005. אמיר בוחבוט, צרוב בזיכרון, באתר nrg‏, 12 בספטמבר 2005. אביחי בקר, עולים ללבנון, הארץ, ‏ 10.02.1998, כפי שהועלה באתר פרש. עמוס הראל, "צה"ל פרס 12 עמדות בכביש הגישה לגוש קטיף", הארץ, ‏ 24.10.2000. אמנון ברזילי, ניקול קראו, עליזה ארבלי, הפועלים עסקו בתיקון גדר המערכת כאשר התפוצץ לידם מטען חבלה, באתר הארץ, 11 במאי 2001. עמרי אסנהיים ואלי ברדנשטיין, "לא חוזר לפני הורגת", באתר nrg‏, 20 בנובמבר 2004. אל"מ אבי לוי: המחבל ככל הנראה נבהל ולא הפעיל את חגורת הנפץ, באתר ערוץ 7, 31 באוגוסט 2004. ארנון רגולר ואורי אס, מבצע "מגן קדמי" ברצועה: פעילות לסירוגין במשך כמה חודשים; תוגבר הפעילות לאיתור חוליות קסאם בשטח, באתר הארץ, 30 ביוני 2004. עמוס הראל וניר חסון, כוחות צה"ל נכנסו לבית חאנון ולג'באליה בתגובה להתגברות ירי הקסאמים, באתר הארץ, 28 בספטמבר 2004. אמיר בוחבוט, ימי התשובה של צה"ל, באתר nrg‏, 12 באוקטובר 2005. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
הונשו

הוֹנְשוּ (ביפנית: ‏本州‏Ⓘ‏) הוא האי הגדול ביותר באיי יפן, האי השביעי בגודלו בעולם והשני המאוכלס ביותר (אחרי ג'אווה). הונשו שוכן בין האי הוקאידו הנמצא מעבר למצר צוגרו שבצפונו, והאיים שיקוקו וקיושו הדרומיים לו. אורכו כ-1300 קילומטר ורוחבו נע בין 50 ל-230 קילומטר. שטחו הכולל הוא כ-230,500 קילומטר רבוע (יותר מהאי הבריטי), המהווים כ-60% משטח יפן כולה. הונשו הוא הררי וגעשי, ורעידות אדמה תכופות פוקדות אותו. הפסגה הגבוהה בו היא הר פוג'י המתנשא לגובה 3,776 מטר. נהרות רבים זורמים בו ובהם נהר שינאנו, הארוך בנהרות יפן. נכון ל-2005 אוכלוסיית האי מנתה כ-103,000,000 נפש, המרוכזים בעיקר במישור קאנטו וסביב טוקיו ויוקוהמה. ערים חשובות אחרות באי הן קיוטו, אוסקה, קובה, הירושימה, סנדאי ונאגויה. כשלושה רבעים מערי יפן הגדולות והמודרניות שוכנות באי הונשו. באי ישנם גם אזורים חקלאיים חשובים: ניאיגטה היא אזור גידול אורז נודע, במישורי קאנטו ונובי מגדלים אורז וירקות, ביאמאנאשי ואאומורי מגדלים פירות. מדיה וקבצים בנושא הונשו בוויקישיתוף הונשו, באתר אנציקלופדיה בריטניקה (באנגלית)
שלמה דגן

שלמה דגן הוא קצין צה"ל במילואים בדרגת אלוף-משנה, אשר פיקד על גדוד צבר והחטיבה הדרומית ברצועת עזה. עם גיוסו לצה"ל שובץ בחטיבת גבעתי. בגבעתי עבר דגן הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך שימש כמפקד פלוגה בחטיבה ולאחר מכן כמפקד גדוד צבר, אותו הוביל בלחימה בדרום לבנון. לאחר מכן שימש כמפקד בא"ח גבעתי. במהלך האינתיפאדה השנייה שימש כמפקד החטיבה הדרומית ברצועת עזה, והוביל אותה בלחימה ברצועה עזה כנגד הטרור הפלסטיני. לאחר שבאוגוסט 2001 חדרו שני מחבלים למוצב מרגנית שברצועת עזה והרגו שלושה חיילים, נרשמה בתיקו של דגן הערה פיקודית. בהמשך שימש כראש תורת חי"ר וצנחנים במפקדת קחצ"ר. בתפקידו האחרון בצה"ל כיהן כנספח צה"ל ברוסיה. העדויות מוכיחות: חלק מהבתים שנהרסו ברפיח היו מיושבים, באתר וואלה, 18 בינואר 2002. פליקס פריש, "השוטרים הפלסטינים הם שיוזמים את האירועים", באתר ynet, 14 בדצמבר 2000. אביחי בקר, עולים ללבנון, הארץ, ‏ 10.02.1998, כפי שהועלה באתר פרש. עמוס הראל, ב-02:20 נפגע קצין גבעתי, כנראה מאש צה"ל, באתר הארץ, 6 במרץ 2002. עמוס הראל, הקצין נהרג במבצע לאיתור מנהרות ברפיח, באתר הארץ, 11 ביולי 2002. עמוס הראל, המח"טים מעדיפים להסתער בעצמם, באתר הארץ, 19 במרץ 2002. אביחי בקר, מלחמות ישראל, באתר הארץ, 23 באוקטובר 2001. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
פחד ממים

פחד ממים (באנגלית: Aquaphobia; בתעתיק מאנגלית: אקוופוביה) הוא פוביה ספציפית המתבטאת בפחד מתמשך, בלתי רציונלי ובלתי נשלט ממים. פוביה זו היא מעבר לשליטתו של הלוקה בה, והיא עלולה להפריע לחיי היום יום. אנשים עשויים לסבול מפחד זה למרות שלרוב הם מבינים כי המים באוקיינוס, בנהר ואפילו באמבטיה אינם מהווים איום וסכנה ממשית. לפיכך הם עשויים להימנע מפעילויות כגון שיט ושחייה, או שהם עשויים להימנע משחייה בים העמוק לדוגמה על אף שהם יודעים לשחות. הפחד עשוי להתעורר גם כשאנשים הלוקים בפוביה זו נרטבים ממים שהותזו עליהם באופן בלתי צפוי, או כשהם נדחפים או מושלכים למים. יש להבדיל בין מונח זה לבין מונח מקביל בשם הידרופוביה, שהוא גם כן מבטא פחד קיצוני ממים, אך הוא תסמין של כלבת - מחלה נוירולוגית חמורה אשר אחד מתסמיניה הוא פחד כה קיצוני ממים עד כדי חוסר יכולת לשתות. יש להבחין גם בין אקוופוביה לבין תלסופוביה. בעוד הראשון מתייחס לפחד מהמים עצמם, האחרון מתייחס לפחד מגופי מים עמוקים. פחד ממים הוא אחד מתתי הסוגים הנפוצים ביותר של הפוביה הפשוטה, שהיא הצורה הנפוצה ביותר של הפרעות חרדה (בין 8.7% ל-18.1% מהאמריקאים סובלים מפוביות.). במאמר על הפרעות חרדה באיסלנד נמצא כי פחד ממים עשוי להשפיע על 1.8% מהאוכלוסייה האיסלנדית הכללית, או בערך אחד מכל חמישים אנשים. פסיכולוגים מצביעים על כך שפחד ממים עשוי להיווצר בשל מגוון גורמים גנטיים, אישיותיים וחווייתיים. ייתכן שפחד ממים נובע מטראומה שאירעה לאדם במהלך חייו בעקבות התנסות מאיימת עם מים, או שעצם השהות במים, סביבה שאינה מוכרת, מעלה חוויות לא מודעות של חוסר שליטה. מדיה וקבצים בנושא פחד ממים בוויקישיתוף אדמונד בורן, "The Anxiety & Phobia Workbook", עריכה 4, הוצאת "New Harbinger Publications", ‏2005, מסת"ב - 1572244135. קסלר אט אל, "Prevalence, Severity, and Comorbidity of 12-Month DSM-IV Disorders in the National Comorbidity Survey Replication", יוני 2005, הארכיון של הפסיכיאטריה הכללית. Acta Psychiatrica Scandinavica, יולי 1993.
רכבת רוכנת

רכבת רוכנת (באנגלית Tilting train "טילטינג") היא רכבת בעלת מנגנון המאפשר לרכבת להטות עצמה בעיקולי תוואי המסילה. כאשר רכבת נוסעת בקטע מסילה מעוקל, היא מפעילה כוח צנטריפוגלי על הנוסעים שבתוכה, הדבר גורם לאי-נוחות לנוסעים, עלול לגרום לנפילת חפצים ולנוסעים עומדים לזוז ממקומם. הטיית הרכבת בכיוון העיקול גורמת להקטנת התאוצה הצדדית (שנוצרת על ידי הכוח הצנטריפוגלי) על הנוסעים ובכך מאפשרת לנסוע במהירות גבוהה יותר בעיקול בלי לחרוג מערכי התאוצה הצדדית המקסימלית על הנוסעים. יתרון מנגנון זה בא לידי ביטוי בשימוש במסילות מפותלות - הוא מאפשר קיצור זמן הנסיעה ללא השקעה רבה בתשתית ליישור העיקולים. נהוג להבדיל בין שני סוגי מנגנונים: רכינה פסיבית כאשר בסיס הקרון מחובר ישירות למרכז הכובד של גוף הקרון ומאפשר לו חופש תנועה סיבובי - ההטייה מתבצעת סביב מרכז הכובד של גוף הקרון בעזרת הכוח הצנטריפטלי כך שהחלק מעל מרכז הכובד נוטה לפנים העיקול ואילו מתחת למרכז הכובד ההטייה היא בכיוון ההפוך. רכינה אקטיבית כאשר הטיית גוף הקרון מבוצעת בצורה חשמלית או הידראולית לפי הוראות ממערכת הבקרה והאיתות המסלתית - בכך מתאפשרת זווית הטיה גדולה יותר. הרכבות הראשונות ביצור המוני שהיו מצוידות במנגנון רכינה, היו רכבות מסדרת 381, בשירות הרכבות הלאומי היפני, שנכנסו לשירות בשנת 1973. כיום נפוצים מספר מימושים שונים של המנגנון - בעיקר ברכבות מהירות. אלסטום, שרכשה את הטכנולוגיה על ידי רכישת FIAT Ferroviaria. יצרנית אב טיפוס של TGV לצרפת ודגמים שונים של Pendolino בומברדייה, שרכשה את הטכנולוגיה על ידי רכישת חברת Adtranz Talgo, החברה הספרדית, היחידה שמיצרת היום רכבות רוכנות בטכנולוגיה פסיבית במרץ-אפריל 1998 רכבת ישראל ערכה ניסוי שנועד לבדוק את התאמת רכבות רוכנות לתשתית המסילתית בישראל ואת הקיצור בזמן הנסיעה שהן יכולים להביא. לצורכי הניסוי הובאה, במרץ 1998, רכבת בודדת (קרונוע המורכב משתי יחידות נפרדות) מסוג רוכנת, מדגם 611 של חברת ADtranz (היום בומברדיה). הרכבת הושכרה מחברת הרכבת הלאומית של גרמניה למשך חודש, וביצעה נסיעות מבחן והדגמה בקווים: תל אביב - ירושלים, תל אביב - באר שבע, תל אביב - חיפה. בעקבות הניסוי יצאה רכבת ישראל במכרז לרכישת שמונה רכבות רוכנות. בשנת 2000 זכתה החברה האיטלקית FIAT Ferroviaria (היום אלסטום) במכרז להספקת 8 מערכי רכבות רוכנות מדגם Pendolino בשווי 60 מיליון אירו. במסגרת המכרז הייתה שמורה אופציה להספקת 16 מערכים הנוספים. המכרז כלל גם חוזה לתחזוקה לתקופה של 10 שנים. אך למרות הזכייה, בעקבות בחינה המחודשת של ההיבטים הכלכלים וההנדסים, הוחלט ב-2002 לבטל את המכרז ולסגת מכוונות הרכישה. מדיה וקבצים בנושא רכבת רוכנת בוויקישיתוף מחר מתחיל הניסוי ברכבת ה"טילטינג" מת"א לבאר שבע, באתר גלובס, 16 במרץ 1998 רכבת ה"טילטינג" תשולב כניסיון במערך הרגיל של קווי הנוסעים, באתר גלובס, 23 במרץ 1998 דוד חיון, ‏ה"טילטינג" בקו ת"א-חיפה: זמן נסיעה של 40 דקות, באתר גלובס, 2 באפריל 1998 דוד חיון, ‏3 חברות זרות עלו לשלב הגמר במיכרז לקרונות טילטינג - בהיקף עשרות מיליוני ד', באתר גלובס, 19 באוגוסט 1998 מאת ענת ג'ורג'י, רכבת ישראל לא תשתמש ברכבות טילטינג בתוואי ת"א-ירושלים, באתר הארץ, 30 באוגוסט 2002
קפל העפעף

קפל העפעף הוא קפל עור בעפעף העליון המכסה את זווית העין הפנימית אשר גורם לעיניים להיראות מלוכסנות. שמו הלטיני של קפל העפעף הוא plica palpebronasalis. גשר האף הוא אחד מתווי הפנים הראשיים המתקשר בדרך כלל באופן הדוק עם קפל העפעף. במצב בו בסיסו של גשר-אף נמוך יותר, גדלים הסיכויים להיווצרות קפל עפעף. ולהפך, הסיכויים להיווצרות קפל עפעף קטנים ככל שבסיס גשר האף ממוקם למעלה יותר. קיימים גורמים שונים המשפיעים על היווצרות קפל עפעף, ובהם המוצא הגאוגרפי, גיל ומצבים רפואיים מסוימים. קפל העפעף מופיע בעיקר אצל בני אדם החיים במזרח אסיה, בדרום-מזרח אסיה, מרכז אסיה, צפון אסיה, חלקים מדרום אסיה (כגון בהוטן וצפון-מזרח הודו), אינואיטים גרינלנדים, עמים ילידים ביבשת אמריקה, בושמנים (שבט ה"סן"), ברברים, ולעיתים גם אצל אירופאים (כגון סקנדינבים, פולנים וסאמים). האנתרופולוג קרלטון ס. קון אמר כי "חצי קפל" מופיע באוכלוסיות פיניות וסלאביות, בעוד ש"קפל עפעף פנימי מלא" מופיע באוכלוסיות ה"מזרח" ו"בצפון הרחוק". לרוב העוברים נעלם קפל העפעף במהלך ההיריון בין החודש השלישי לשישי. לפעמים קפל עפעף הוא תוצאה של מום מולד. מצבים רפואיים המונעים מגשר האף להתפתח ולהזדקר, בדרך כלל נקשרים אל קפל העפעף. כ-60% מבני האדם הסובלים מתסמונת "דאון" הם בעלי קפל עפעף בולט. בשנת 1862, סיווג הרופא-המדען, ג'ון לנגדון דאון, תסמונת זו הקרויה על שמו. הוא השתמש במונח מונגולואיד כדי לתאר את הסובלים מהתסמונת. המקור לכינוי נעוץ בתאוריה האתנית של בלומנבאך ששלטה אז, ובתפיסתו כי ילדים בעלי תסמונת דאון חלקו קווי פנים פיזיים דומים (קפל העפעף) לאלו ממוצא מונגולי. בעוד שהכינוי "מונגולאיד" המשיך להיות בשימוש נרחב עד שנות ה-70 המוקדמות, כיום הוא נחשב לכינוי גנאי ולא מדויק, וכבר איננו בשימוש. קפל העפעף בולט מהווה אחד מסימני ההיכר של תסמונת זלווגר. דוגמאות לתסמונות נוספות הן תסמונת אלכוהול עוברית, פנילקטונוריה ותסמונת טרנר. יש המשערים כי קפל העפעף נגרם כתוצאה מגורמים אקלימיים וכי ייתכן שהחל להתפתח יותר מפעם אחת במהלך האבולוציה של האדם. חשוב לציין שהבסיס הגנטי לקפל העפעף עדיין איננו ברור דיו. השומן שמעל העיניים מבודד אותן, ושומר על חום הגוף. מדיה וקבצים בנושא קפל העפעף בוויקישיתוף קפל העפעף, באתר אנציקלופדיה בריטניקה (באנגלית)
מנגנון

בהנדסה, מנגנון (בלועזית: מֶכָניזם) הוא מערכת מכנית שתפקידה להמיר כוח ותנועה נתונים לכוח או תנועה מבוקשים. המונח קיים בשימוש גם בדיסציפלינות אחרות כמו גאולוגיה ומדעי החברה. כל מכונה מכילה מנגנון אחד או יותר. מכונות מורכבות יכולות להכיל מאות, ואף אלפי מנגנונים. במנגנונים נעשה שימוש ברכיבים כגון: גלגלי שיניים, קפיצים, מוטות, רצועות, שרשראות וזיזים. מנגנון עשוי להכיל רכיבים המיועדים להגדלת או הקטנת חיכוך, כגון: בלמים, מצמדים ומסבים. מנגנון עשוי להכיל רכיבים מבניים כגון: קונסטרוקציה, מסמרות וברגים. שימוש במנגנונים שכיח בריהוט, למשל, מיטה מתקפלת. ברכיבים אדריכליים, למשל, ידית של דלת. במכשירי כתיבה ובאריזות. מנגנון להמרת תנועה הוא מערכת בוכנה-טלטל-גל ארכובה ממירה את התנועה הקווית שנוצרת בבוכנות מנוע בעירה פנימית, לתנועה סיבובית של גלגלי רכב. בתחום הגאולוגיה המושג מכניזם מתייחס למנגנון התנועה היחסית שמתקיימת על מישור העתק בעת רעידת אדמה. ישנם 2 סוגים של תנועה יחסית בעת התרחשות רעידת אדמה: מנגנון תנועה אנכית ומנגנון תנועה אופקית. מנגנון התנועה קובע גם את סוג ההעתק שנוצר כתוצאה מהתנועה היחסית: העתק ישר, הפוך והעתק והעתק תזוזה אופקית. כאשר רעידת האדמה מתרחשת בקרקעית האוקיינוס, מנגנון תנועה אנכי יגדיל את הסיכוי להיווצרות גל צונאמי. השימוש בפסיכולוגיה הוא בתחום מנגנוני הגנה, וכן בכל תחום שתהליך כלשהו משחק תפקיד נכבד בו. השימוש במנגנונים פשוטים היה נפוץ כבר בימי קדם. המנגנונים שהיו נהוגים בשימוש עד תקופת הרנסאנס היו: מנוף, גלגל עם ציר, גלגלת, מישור משופע, טריז ובורג. המצאת מנוע הקיטור במאה השמונה עשרה הביאה לפיתוח מואץ של מנגנונים חדשים, ומדענים ומהנדסים עסקו בפיתוח מנגנונים למטרות שונות. המהנדס הגרמני פרנץ רולו בן המאה התשע עשרה, הביא את תורת המנגנונים לשיא התפתחותה. הוא יצר סדרה של כ-800 מנגנונים שונים, ופיתח מתודולוגיה ששיפרה מאוד את יכולת האנליזה והסינתזה של מנגנונים. מנגנון ארבעה מוטות מנגנון אנטיקיתרה מנגנון, באתר אנציקלופדיה בריטניקה (באנגלית) לפירוט יתר ראו איור משמאל, ובערך הויקיפדי העתק. Defense Mechanism - מנגנון הגנה, באתר בטיפולנט תהליך, באתר ויקימילון ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אדם זוסמן

אדם זוסמן (נולד ב- 1969) הוא קצין צה"ל במילואים בדרגת אלוף-משנה, אשר פיקד על גדוד רותם של חטיבת גבעתי ועל חטיבת הנגב. עם גיוסו לצה"ל בשנת 1987, שובץ בגדוד רותם בחטיבת גבעתי. בגבעתי עבר זוסמן הכשרה כלוחם, קורס מ"כים חי"ר וקורס קציני חי"ר. עם סיום הקורס שב לגדוד כמפקד מחלקה, וכמפקד פלוגה מסייעת בגדוד רותם, בהמשך זוסמן שימש כמפקד פלנ"ט גבעתי, והוביל אותה בלחימה בדרום לבנון. לאחר שהועלה לדרגת סא"ל, מונה בשנת 2002 למפקד גדוד רותם והוביל את הגדוד בלחימה במהלך האינתיפאדה השנייה ברצועת עזה, את תפקידו סיים ב-2004. בהמשך מונה לרע"ן חי"ר במרכז לאימונים טקטיים (מא"ט) במל"י. בהמשך הועלה לדרגת אל"ם ושימש כמפקד חטיבת הנגב ובמקביל כרמ"ט עוצבת סיני, לאחר מכן בשנים 2009–2012 שימש מפקד מחוז דן בפיקוד העורף. בתפקידו הבא שימש כרמ"ח שיתוף פעולה צבאי בינלאומי באג"ת. בשנת 2014 מונה לנספח צה"ל הראשון בקנדה. שרה ליבוביץ-דר, ת"א בחזית: אל"מ אדם זוסמן מנסה להרגיע, באתר nrg‏, 22 בספטמבר 2012. משה כהן, אל"ם אדם זוסמן יכהן כנספח צה"ל הראשון בבירת קנדה (אורכב 19.08.2014 בארכיון Wayback Machine), מעריב השבוע, ‏ 31.01.2014. נזיפה חמורה למג"ד לשעבר בעקבות הרג נער פלשתינאי, באתר וואלה, 18 ביולי 2005. חדשות נענע, אושר קידום מג"ד שננזף על הרג פלסטיני, באתר nana10‏, 31 ביולי 2005. פיקוד העורף: "במלחמה הבאה - עשרות טילים בת"א", באתר ‏מאקו‏, 12 בינואר 2011. ניצן קינר, זרים בתוכנו, ביטאון ביבשה, גיליון 24, יוני 2013. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
סוואן (פירושונים)

האם התכוונתם ל... סוּואן – עיר בקוריאה הדרומית ימת סֶוָואן – ימה בארמניה Swan איי סוואן – בים הקריבי, בריבונות הונדורס נהר סוואן – נהר באוסטרליה באיות דומה האי סוויינז (Swains) – אי בסמואה האמריקנית אוסקר גומר סוואן (Swahn‏; 1847–1927) – קלע שוודי אברם דה סוואן (de–Swaan; יליד 1942) – סוציולוג הולנדי איזייה סוואן (Swann; יליד 1985) – כדורסלן אמריקני לאוני סוואן (Swann, שם עט; ילידת 1975) – סופרת גרמנייה פרדריק סוואן (Swann‏; 1931–2022) – נגן עוגב ומנצח אמריקאי באיות דומה דומיניק סוויין (Swain; ילידת 1980) – שחקנית אמריקנית סואן (פירושונים) ברבור (פירושונים) תסמונת סוואנט
אפרים קופפר

אפרים קוּפּפֶר (בפולנית: Franciszek Kupfer;‏ 5 במרץ 1905 – 13 במרץ 1993) היה חוקר יהדות ומהדיר ספרי ראשונים פולני-ישראלי. אפרים בן אברהם קופפר נולד ב-1905 בעיירה פרושוביצה שבפולין. הוריו נמנו עם חסידי חנצ'ין. בילדותו קיבל חינוך חסידי ותורני ונודע לבקי במרחבי הספרות התלמודית. בגיל צעיר התייתם מאביו. קופפר היה מקורב לרבים מגדולי פולין באותו זמן, ואף שימש כמזכירו של ר' מאיר אריק. כרבים מצעירי הדור ההוא, נטה גם הוא בשלב מסוים בחייו אחר הקומוניזם ואף ישב זמן מה בכלא הפולני בגלל פעילות זו. קופפר נישא בפולין למרים וינטרויב ולזוג נולדו חמישה ילדים. עם פרוץ מלחמת העולם השנייה נמלט קופפר לברית המועצות. מכיוון שסירב לקבל על עצמו אזרחות סובייטית, נשלח למחנה עבודה בסיביר. חייו ניצלו בעזרת אזרח רוסי שהכיר לו טובה עוד מפולין, ולאחר המלחמה הוא חזר לפולין, שם גילה שאמו, אשתו וכל חמשת ילדיו נספו בשואה. קופפר חזר לבירה ורשה, שם היה לחוקר במכון ההיסטורי היהודי ובאקדמיה הלאומית למדעים. הוא לימד יהדות באוניברסיטת ורשה ופרסם מספר פרסומים בשפה הפולנית וביידיש על תולדות היהודים. בפולין נישא בשנית להלנה סוכצקי, ולאחר שאיבד את כל משפחתו הענפה בשואת יהודי פולין, זכה לגדל משפחה ולראות ילדים ונכדים. בשנת 1957 נפטר בנו מנישואיו השניים, והוא עלה לישראל עם אשתו הלנה. עם עלייתו התקבל לעבודה במכון לתצלומי כתבי יד עבריים (לימים חלק מהספרייה הלאומית), שם עבד 30 שנה וזכה להערכה מרובה בזכות ידענותו המופלגת בספרות היהודית לדורותיה וידיעותיו ההיסטוריות הרבות. קופפר פרסם מספר רב של מאמרים בפולנית, ביידיש ובעברית. פרסומיו הידועים הם: פירוש רש"י למסכת מועד קטן, יוצא לאור על פי כתב יד ספרדי בצירוף מבוא והערות, ירושלים, מקיצי נרדמים, תשכ"א. בספר זה חשף קופפר לטענתו את פירושו האמיתי של רש"י למסכת, מתוך טענה שהפירוש המצוי בידינו אינו פירושו של רש"י. מספר חוקרים חלקו על ייחוסו של רש"י לפירוש זה. פירושי מסכת פסחים, וסוכה מבית מדרשו של רש"י. מסכת פסחים – רבינו יהודה בר נתן (ריב"ן), פירוש מסכת סוכה מבית מדרשו של רש"י, ירושלים, מקיצי נרדמים, תשמ"ד פירוש מסכת יבמות לריב"ן, יוצא לאור על פי כתב יד שבספרית אנג'ליקה שברומא בצירוף מבוא והערות, ירושלים, מזרח ומערב, תשל"ז פירוש מסכת קידושין (מחבר משוער- רבנו מאיר בן רבנו שמואל מרמרו), יוצא לאור על פי כתב יד של האקדמיה להיסטוריה במדריד בצירוף מבוא והערות, ירושלים, מזרח ומערב, תשל"ז תשובות ופסקים מאת חכמי אשכנז וצרפת, יו"ל על פי כתב יד בודליאנה 692 בצירוף מבוא והערות, ירושלים, מקיצי נרדמים, תשל"ג. ישראל מ' תא-שמע, "קווים לדמותו של אפרים קופפר ז"ל", מדעי היהדות, 34 (תשנ"ד), 87–92. (המאמר באתר JSTOR) (נדפס שוב בשם "קווים לדמותו ולתרומתו המחקרית של דוצנט אפרים קופפר", בתוך: הנ"ל, כנסת מחקרים: עיונים בספרות הרבנית בימי הביניים, כרך ד: ארצות המזרח, פרובנס ומאסף, ירושלים: מוסד ביאליק, תש"ע, עמ' 346–353, גרסה מקוונת של הספר (לבעלי הרשאה), באתר "כותר") אפרים קופפר, באתר Academia.edu אפרים קופפר באתר WorldCat Identities רשימת הפרסומים של אפרים קופפר, בקטלוג הספרייה הלאומית רשימת המאמרים של אפרים קופפר באתר רמב"י מידע על אפרים קופפר בקטלוג הספרייה הלאומית מפרסומיו: אפרים קופפר (עורך), תשובות ופסקים מאת חכמי אשכנז וצרפת, ירושלים: מקיצי נרדמים, תשל"ג, באתר היברובוקס 115 פרסומים נסקרו בביבליוגרפיה של מאמריו שפורסמו. רשימה זו, גם על-פי עדותו של קופפר, אינה מלאה, כיוון שחסרים היו לו מאמרים שנכתבו בפולין בכתבי-עת לא מצויים. יהושע מונדשיין, "אפרים קופפר: ביבליוגרפיה", מדעי היהדות, 34 (תשנ"ד), 93–99. ראו למשל כאן. אבי הרשב"ם
הבונקרים באלבניה

הבונקרים באלבניה (באלבנית: Bunkerët e Shqipërisë) מהווים תופעה ייחודית במדינה זו בקנה מידה עולמי. במשך כ־40 שנה נבנו בהוראתו של הדיקטטור אנוור הוג'ה בין 170,000 ל־750,000 בונקרים באלבניה. ובממוצע בין 5.7 ל־24 בונקרים לקמ"ר. הוג'ה עמד בראש הפרטיזנים האלבנים ששחררו את אלבניה משלטון איטליה ב-1944. הוא הנהיג משטר קומוניסטי נוקשה בנוסח סטליניסטי ומאואיסטי. הוא ניתק את הקשרים עם ברית המועצות לאחר שניקיטה חרושצ'וב יצא נגד משטרו של סטלין והנהיג את מדיניות ההפשרה. הוא פרש מברית ורשה ב-1968 לאחר הפלישה הסובייטית לצ'כוסלובקיה וניתק את קשריו עם הרפובליקה העממית של סין לאחר ביקורו של ריצ'רד ניקסון ב-1972. גם קשריו עם טיטו, שליט יוגוסלביה, היו מתוחים ביותר עקב היחס לאלבנים בקוסובו. הוג'ה האשים אותו בשאיפות לטיהור אתני בקוסובו וברצון להפוך את אלבניה למדינה השביעית של יוגוסלביה. עם יוון היה למעשה במצב מלחמה והוא חשש שיוון רוצה לכבוש את דרום אלבניה המכונה אצל היוונים צפון אפירוס. אלבניה הפכה למדינה המבודדת ביותר בעולם. הוג'ה חשש מפלישה לאלבניה והחל בתהליך של בנייה מסיבית של בונקרים. בניית הבונקרים החלה ב-1967 ונסתיימה ב-1986 לאחר מותו של הוג'ה. הבונקרים נבנו בחופים, הרים, כרמים, שדות ובתוך הערים. המשטר פיתח דוקטרינה של "צבא העם" ופיתוח מלחמת גרילה. כל תושב עבר מגיל 12 אימון בירי בקלצ'ניקוב. כל משפחה בכפר הייתה אחראית על ניקיון הבונקר שלה. הבונקרים נבנו מבטון ופלדה בגדלים שונים מבונקר לשלושה אנשים עד בונקר גדול. ההוצאה על הבנייה דלדלה את קופת המדינה שהייתה ריקה בלאו הכי. במלחמת קוסובו השתכנו פליטים אלבנים בבונקרים שעמדו בהפגזות של הסרבים. ב-2004 נתגלה מצבור של 16 טון גז חרדל באחד הבונקרים. ממשלת ארצות הברית תרמה 20 מיליון דולר להשמדת המצבור הזה. כיום הבונקרים מוזנחים ונהרסים. חלק מהם הפכו למסעדות ובתי קפה ואלה שלאורך החוף נהרסו בגלל בעיות בטיחות. האלבנים מתייחסים בסלחנות לתופעה זו המהווה אטרקציה תיירותית ומוכרים למשל מזכרות של מאפרות בצורת בונקרים. חלק מהבונקרים מהווים מקום להתייחדות של זוגות צעירים והביטוי הנפוץ הוא: "האלבנים איבדו את בתוליהם בבונקרים והאמריקאים במושב האחורי של המכונית". במרכז טירנה הוצב ב-2013 מיצב המתאר את הבידוד שכפה הקומוניזם על בני האדם. המיצב מורכב מבונקר שהובא למקום מרובע המגורים של הוג'ה ומקטע מחומת ברלין. מדיה וקבצים בנושא הבונקרים באלבניה בוויקישיתוף פטריות הבטון של אלבניה, באתר mako. הבונקרים באלבניה, באתר אנציקלופדיה אאוריקה רון רוזנבלום, פטריות פרנויה: הבונקרים האישיים של אזרחי אלבניה מחפשים עתיד, באתר ynet, 26 במאי 2016 המספר המדויק אינו ידוע אבל לפי מקורות שונים הוא נע בין 170,000 ל־750,000 Bunkers of Albania, Atlas Obscura (באנגלית) (ארכיון) Ekskluzive/Hapet dosja, ja hartae bunkereve e tuneleve sekrete - Shqiptarja.com, shqiptarja.com (באלבנית)
גאנג-הו

גאנג-הו (Gung ho, מסינית 工合) הוא ביטוי באנגלית אמריקנית השאול מהשפה הסינית, אשר הוראתו היא 'נלהב', 'להוט' וכדומה. משמעותם הכפולה של הסימנים הסינים 'גנג' ו-'הו' היא 'עבודה' ו-'ביחד'. הלשונאי האמריקאי אלברט מוי, אשר התחקה על שורשי הביטוי, הסיק כי המדובר באמריקניזציה של ביטוי סיני, אשר התווספו לו משמעויות ושימושים חדשים ומיוחדים עם אימוצו לחיק האנגלית האמריקנית. כך, במקור הסיני לא היה מדובר במעין סיסמה או קריאת קרב, כבשימוש האמריקני, כי אם שם של תאגידים. הביטוי אומץ בארצות הברית לראשונה על ידי מייג'ור אוואנס קרלסון, מפקד בחיל הנחתים האמריקני, במאמציו לבנות רוח צוות בשורות חייליו, בעקבות ניסיונו בסין, על מנת שחייליו יקדישו עצמם לטובת רעיון אחד ויעבדו כאחד לשם מימושו. קרלסון קרא בפניהם את המוטו 'גאנג הו' של אותם תאגידים סיניים במשמעות 'עבדו יחד - עבדו בהרמוניה'. לאחר מכן, הוסיף ביטוי זה לחלחל ברחבי חיל הנחתים, כדרך להעלאת המורל, ולבסוף התרחב השימוש בו אף אל מחוץ לז'רגון הצבאי והיה שגור בשפה היומיומית, במיוחד הודות לסרט לחימה משנת 1943 אשר נשא את שמו. ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
אשכול שוקרון

אשכול שוקרון (נולד ב-20 בפברואר 1969) הוא אלוף-משנה במילואים בצה"ל, שירת כמפקד עוצבת הגולן. עם גיוסו לצה"ל שובץ שוקרון בחטיבת גולני. בגולני עבר שוקרון מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה, וכמפקד פלוגה, ולקח חלק בלחימה בדרום לבנון. לאחר שהועלה לדרגת סא"ל מונה למפקד גדוד 450 (האריה המעופף) בביסלמ"ח, בהמשך שימש כסגן מפקד החטיבה הצפונית ברצועת עזה במהלך האינתיפאדה השנייה, סגן מפקד עוצבת חירם, ולאחר מכן שימש סגן מפקד המרכז לאימונים טקטיים (מא"ט) במל"י. בשנת 2009 מונה למפקד עוצבת הגולן, בשנת 2011 פיקד על החטיבה בעת שמאות סורים (ממוצא פלסטיני) הפגינו ברמת הגולן ואף ניסו לפרוץ את גדר הגבול שבין ישראל לסוריה. כוחות בפיקוד שוקרון החטיבה הגיבו באמצעים לפיזור הפגנות, והוא אף נפצע במהלכן אולם הוסיף ופיקד על כוחות עד גמר האירוע. במהומות נהרגו ארבעה מפגינים ונפצעו למעלה ממאה. לאחר שחרורו בשנת 2012, מונה למנכ"ל עיריית קריית שמונה. שוקרון מתגורר עם משפחתו ביישוב קלע אלון. ב-2018 לקראת הבחירות המקומיות הודיע על התמודדותו לראשות המועצה האזורית גולן וסיים במקום השלישי עם 11.01% מהקולות. אחיקם משה דוד, מפקד חטמ"ר גולן: כך סייעתי להפיל את אסד, באתר nrg‏, 18 באוגוסט 2012. מח"ט גולן: "החדירה לא הייתה הפתעה מוחלטת", באתר וואלה, 15 במאי 2011. אחיה ראב"ד וחנן גרינברג, מפקד חטיבת הגולן נפצע, אך המשיך לפקד, באתר ynet, 15 במאי 2011. עידן סונסינו, אל"מ אריק חן מונה למח"ט הגולן: "נבטיח שהטלטלה בסוריה תשאר שם", באתר צה"ל (דרך ארכיון האינטרנט), 1 באוגוסט 2012. אבי יששכרוף ועמוס הראל, הם למדו את הלקח, ואנחנו?, באתר הארץ, 20 במאי 2011. עמרי חפץ, ‏שנה למהומות בסוריה: "פיגוע כמו בכביש 12 עלול להתרחש גם כאן", באתר ‏מאקו‏, 18 במרץ 2012. עמוס הראל, תחקיר צה"ל: הגדוד לא הוזעק בזמן, והסורים הצליחו לחדור לישראל, באתר הארץ, 20 במאי 2011. אנשיל פפר, העיניים הופנו לגדה, וצה"ל הופתע מעימותים בצפון, באתר הארץ, 16 במאי 2011. עפר שלח, נכס ושמו אסד: הסיבה שאין ביקורת על ישראל, באתר nrg‏, 6 ביוני 2011. יערה רותם, אשכול שוקרון מתמודד לראשות המועצה בגולן, 4 ביוני 2018, באתר שישי בגולן. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אריה אזן

אריה אָזֶן (איזמן) (נולד ב-1934) הוא צייר ישראלי. אריה אזן נולד בהומבורג שבגרמניה בשנת 1934, ובאותה שנה עלה לארץ ישראל עם משפחתו. הוא גדל בתל אביב. בשנים 1950–1978 התגורר בקיבוץ צובה. בסוף שנות ה-50 של המאה ה-20 הוזמן להציג כאורח בשתי תערוכות של קבוצת "אופקים חדשים. בשנים 1966–1967 השתתף בתערוכות של קבוצת +10. החל משנת 1978 חי ויוצר בירושלים. יצירתו המוקדמת של אזן, משנות ה-50 וה-ה-60 של המאה ה-20, היא ברובה מופשטת. ציוריו אופיינו במשיכות מכחול דינאמיות, בחריטות ובצבעוניות מונוכרומטית. במהלך שנות ה-70 התנסה אזן ביצירת אסמבלאז'ים, בעבודה בפיברגלס ובחומרים אחרים. בשנות ה-80 של המאה ה-20 החל ליצור גם ציור פיגורטיבי. היה בן זוגה של השדרנית והעיתונאית טטיאנה הופמן. אחיו הוא מיכאל איזמן, צייר ואמן ישראלי גם כן. מדיה וקבצים בנושא אריה אזן בוויקישיתוף אתר האינטרנט הרשמי של אריה אזן אריה אזן, באתר מרכז המידע לאמנות ישראלית, מוזיאון ישראל אריה אזן (ציור/פיסול), באתר תנועת העבודה הישראלית אריה אזן, דף שער בספרייה הלאומית התערוכות התשיעית והעשירית. ראו:גילה בלס, אפקים חדשים, רשפים, 1979, עמ' 163. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.